Qalatasaray Universiteti

Qalatasaray Universiteti — İstanbulun Beşiktaş ilçəsində, Ortaköy səmtində yerləşən fransız dilli universitet. Qalatasaray Universiteti, Qalatasaray İdman Klubu və Qalatasaray Liseyi ilə birlikdə Qalatasaray Qrupunun ən əhəmiyyətli qurumlarından biridir.

 Tarixçə 
Fransızca olan Qalatasaray Liseyinin davamı olaraq bir ali məktəbin yaradılması ideyası 1970-ci illərdə ortaya çıxdı və 1979-cu ildə keçmiş prezident və iş adamı Səlahəddin Bəyazid, Bülənt Əcəvit və Süleyman Dəmirəl ilə görüşərək ilk mühüm addımı atdı. Bəyazid, İstanbulun Bəykoz ilçəsində, Riva səmtində, 1975-ci ildə Qalatasaray klubu tərəfindən alınan torpaq sahəsinin 1.175.000 kvadrat metr hissəsində universitetinin tikilməsini təklif etdi. Universitetin qurulması ilə bağlı müzakirələr davam etdi və 1984-cü ildə Qalatasaray Təhsil Vəqfi Başçısı İnan Qıraç, "Qalatasaray Universitetinin qurulması üçün işə başladıq" dedi və bu fikrin artıq yetkin olduğuna işarə verdi.

Ortaköy, Qalatasaray Liseyində fəaliyyətə başlayan Qalatasaray Təhsil Təşkilatı, Rivadakı torpağın yerinə 1994-cü ilin iyununa qədər burada fəaliyyət göstərdi. Yerli imtahan ilk dəfə 23 may 1993-cü ildə keçirildi və prezident Süleyman Dəmirəl ilk tədris ilinin açılışı ilə əlaqədar 11 oktyabr 1993-cü ildə qurumu ziyarət etdi. 13 dekabr 1993-cü ildə Fransanın bir çox universiteti ilə əməkdaşlıq protokolları imzalanmışdır.

Qurum, 6 iyun 1994-cü il tarixli və 21952 nömrəli Rəsmi Qəzetdə dərc edilmiş 3993 nömrəli qanunla Qalatasaray Universitetinə çevrildi. Qanunun hazırlanması və qəbulu zamanı, o dövrdə DYP İstanbul Millət vəkili olaraq vəzifə yerinə yetirən Coşqun Kırca da böyük töhfələr vermişdir.

Qurum universitet statusu alsa da, vahid bir təhsil müəssisəsi olaraq qaldı və Qalatasaray Liseyi və Qalatasaray İbtidai məktəbi Qalatasaray Universitetinə bağlı tədris vahidləri olaraq təyin olundu.

 Saray binasında yanğın 
22 yanvar 2013-cü ildə saray binasının damı və üçüncü mərtəbəsi tamamilə yandı və qısa qapanmadan çıxan böyük bir qığılcımla bina yararsız hala düşdü. Qalatasaray Təhsil Vəqfi binanın Qalatasaray Universiteti tərəfindən yenidən istifadəyə verilməsi üçün bütün işləri gördü və cəmiyyət adından işə başladı.

Təmir və bərpa işləri 30 may 2016-cı ildə başlamış və 5 may 2019-cu ildə tamamlanmışdır.

 Tələbə mübadilə proqramları 
Qalatasaray Universiteti hər il "Erasmus" və "Sokrates" mübadilə proqramları çərçivəsində təxminən 250 Avropa tələbəsini qəbul edir və 150-yə qədər tələbəni Avropanın müxtəlif universitetlərinə, xüsusən də Fransa və Belçikaya göndərir.

 Məzunlar Birliyi Dərnəyi 
Universitet məzunları arasında həmrəyliyi gücləndirməyi hədəfləyən GSÜMED, 27 avqust 2002-ci ildə qurulmuşdur.

 Rektorlar 

 Qurucu Rektor Prof. Dr. Yıldızxan Yayla
 Prof. Dr. Ərdoğan Teziç (2000-2003)
 Prof. Dr. Duygun Yarsuvat (2004-2008)
 Prof. Dr. Ethem Tolqa (2008-2015)
 Prof. Dr. Ərtuğrul Karsak (2015 - h.h)

 İstinadlar 

 Həmçinin bax 

Kateqoriya:İstanbul universitetləri